b'\n_START_ARTICLE_\nNakhodka\n_START_SECTION_\nKlima\n_START_PARAGRAPH_\nNakhodka har et af de mildeste klimaer i Primorskij kraj og hele den asiatiske del af Rusland takket v\xc3\xa6re den sydlige placering og p\xc3\xa5virkning fra Det Japanske Hav. Gennemsnits temperatur i januar er -10 \xc2\xb0C og i august (varmeste m\xc3\xa5ned) 21 \xc2\xb0C.\n_START_SECTION_\nHistorie\n_START_PARAGRAPH_\nNakhodkabugten, som byen ligger ved, blev opdaget i 1859 af den russiske korvet Amerika, der ankrede i bugten under en storm. For at mindes denne begivenhed fik den isfri og forholdsvis rolige bugt navnet Nakhodka, som p\xc3\xa5 russisk betyder "opdagelse" eller "lykketr\xc3\xa6f"._NEWLINE_Indtil begyndelsen af 1900-tallet var omr\xc3\xa5det omkring bugten ubeboet. Den f\xc3\xb8rste bos\xc3\xa6ttelse, en lille fiskerlandsby, som blev opkaldt efter korvetten Amerika, blev grundlagt i 1907. Da den sovjetiske regering i 1930\'erne besluttede at bygge en havn i omr\xc3\xa5det, blev en r\xc3\xa6kke sm\xc3\xa5 byer grundlagt, som voksede sammen til en samlet bebyggelse i 1940\'erne. Den 18. maj 1950 fik landsbyen, der da havde omkring 28.000 indbyggere, bystatus._NEWLINE_I begyndelsen af 1950\'erne besluttede de sovjetiske myndigheder til at lukke Vladivostok for udenlandsk skibsfart og bruge havnen som base for den sovjetiske stillehavsfl\xc3\xa5de. Nakhodka blev her efter b\xc3\xa5de den \xc3\xb8stlige endestation for persontog p\xc3\xa5 den transsibiriske jernbane og eneste havn i den russiske fjern\xc3\xb8sten, der var \xc3\xa5ben for udl\xc3\xa6ndinge, faktorer der stimulere byens hurtige v\xc3\xa6kst. Byens storhedstid var i 1970\'erne og 1980\'erne, hvor den blev renovereret for at leve op til rollen som den vigtigste russiske by i fjer\xc3\xb8sten.\n_START_SECTION_\nAdministrativ og kommunal status\n_START_PARAGRAPH_\nIndenfor rammerne af den administrative opdeling af den Russiske F\xc3\xb8deration er Nakhodka, sammen med tre landlige bebyggelser, registreret som en by af f\xc3\xb8deral betydning, Nakhodkinskij byokrug, en administrativ enhed med status svarende til en rajon.\n_START_SECTION_\n\xc3\x98konomi og infrastruktur\n_START_PARAGRAPH_\nByens \xc3\xb8konomi, hovedsageligt baseret omkring havnen og relaterede aktiviteter, s\xc3\xa5som fiskeforarbejdning og konserves. Byen har har haft \xc3\xb8konomisk tilbagegang siden 1991, hvor Vladivostok blev \xc3\xa5bnet for udenlandsk aktivitet igen. Lokal industri kom under yderligere pres under finanskrisen i Rusland i 1998. Imidlertid er Nakhodka blevet erkl\xc3\xa6ret en fri \xc3\xb8konomisk zone, og b\xc3\xa5de den f\xc3\xb8derale regering i Moskva og Primorskij krajs regering i Vladivostok har syntes interesseret i at \xc3\xa5bne byen yderligere for udenlandske investeringer._NEWLINE_Nakhodka er et vigtigt trafikalt knudepunkt, hvor varer fra Japan overf\xc3\xb8res fra skibe til det russiske jernbanesystem, herunder transsibiriske jernbane._NEWLINE_I 2010 var der noteret 1.932 virksomheder i Nakhodka. Heraf 646 butikker, 210 offentlige spisesteder og 9 markeder. Den \xc3\xa5rlig oms\xc3\xa6tning var 13,1 mia rubler (> 430 [Million|mio]] $). Der er mange indk\xc3\xb8bscentre, supermarkeder, f\xc3\xb8derale butiksk\xc3\xa6de forretninger i byen, bl.a. Svyaznoy, Yevroset, Eldorado. _NEWLINE_Byens virksomheder rangerer ofte p\xc3\xa5 den landsd\xc3\xa6kkende liste "100 bedste varer i Rusland". _NEWLINE_Der er \xc3\xa5bnet en r\xc3\xa5dgivning for unge iv\xc3\xa6rks\xc3\xa6ttere, et samarbejde mellem Nakhodka og Bellingham, USA.'